CELEX: 62022TN0057
Language: mt
Date: 2022-01-28 00:00:00
Title: Kawża T-57/22: Rikors ippreżentat fit-28 ta’ Jannar 2022 – L-Ungerija vs Il-Kummissjoni

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/57
            
         
      Rikors ippreżentat fit-28 ta’ Jannar 2022 – L-Ungerija vs Il-Kummissjoni
      (Kawża T-57/22)
      (2022/C 119/80)
      Lingwa tal-kawża: l-Ungeriż
      
         Partijiet
      
      
         Rikorrent: L-Ungerija (rappreżentanti: M. Z. Fehér u G. Koós, aġenti)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni (UE) 2021/2020 tas-17 ta’ Novembru 2021 li teskludi mill-finanzjament mill-Unjoni Ewropea ċertu nefqa imġarrba mill-Istati Membri fil-kuntest tal-Fond Agrikolu Ewropew ta’ Garanzija (FAEG) u tal-Fond Agrikolu Ewropew għall-Iżvilupp Rurali (FAEŻR) (1), sa fejn tikkonċerna lill-Ungerija u teskludi mill-finanzjament tal-Unjoni Ewropea l-għajnuna finanzjarja stabbilita għas-sena finanzjarja tal-Unjoni Ewropea l-għajnuna finanzjarja stabbilita għas-sena finanzjarja 2018-2019 fir-rigward ta’ nuqqasijiet fil-funzjonament tal-kontrolli fundamentali “kontrolli sabiex jiġi stabbilit l-aċċess għall-għajnuna mitluba” u “kalkolu korrett tal-għajnuna, inkluż it-tnaqqis u l-penali amministrattivi”.
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Il-Gvern Ungeriż isostni li l-Ungerija ma kisritx id-dispożizzjonijiet relatati mal-kontrolli sabiex jiġi ddeterminat l-aċċess għall-għajnuna mitluba u li ma ġiex ikkalkolat b’mod żbaljat il-valur tal-produzzjoni kkummerċjalizzata ta’ kull organizzazzjoni ta’ produtturi. Il-prattika segwita mill-Ungerija hija bi qbil mad-dispożizzjoni tal-Artikolu 42 u tal-Artikolu 50(7) tar-Regolament 543/2011 (2). Lanqas ma jeżistu nuqqasijiet marbuta mal-kontroll tal-eliġibbiltà għal sussidju tal-programmi operattivi u l-awtorità Ungeriża aġixxiet b’konformità mad-dispożizzjoni tal-Artikolu 104(2) tar-Regolament 543/2011.
      L-Ungerija applikat miżuri korrettivi adegwati relatati mal-evalwazzjonijiet dwar it-tieni nuqqas fil-funzjonament tal-kontroll fundamentali (“kalkolu korrett tal-għajnuna, inklużi t-tnaqqis u s-sanzjonijiet amministrattivi”) u, għal dan il-għan, ma hijiex iġġustifikata l-applikazzjoni tal-korrezzjoni finanzjarja fir-rigward tal-ispejjeż relatati mas-snin finanzjarji tal-2018 u l-2019.
      
         (1)  ĠU 2021 L 413, p. 10.
      
         (2)  Regolament ta’ Implimentazzjoni tal-Kummissjoni (UE) Nru 543/2011 tas-7 ta’ Ġunju 2011 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 għas-setturi tal-frott u l-ħaxix u tal-frott u l-ħaxix ipproċessat (ĠU 2011, L 157, p. 1).